Lav et referat af nedenstående tekst:

Tekst:
Forventningens glæde var stor blandt de unge, TV2 Nord i dag mødte i friluftsbadet i Aalborg. De glædede sig over, at natten i Jomfru Ane Gade har taget endnu et skridt i retning af livet før corona-krisen, og de så frem til første aften med øl og spiritus efter midnat. Siden i går, onsdag, har restaurationerne nemlig igen måttet holde åbent for udskænkning til klokken to. -  Jeg skal give den max gas i dag. Virkelig bare feste løs og nyde, de har åbent til klokken to, siger Aleksay Larsen. Glæden deles af bestyreren på Heidi's Bier Bar i Jomfru Ane Gade Danni Skriver. - Jeg har en klar formodning om, at folk generelt synes, at fadøl smager bedst efter klokken 12, og det kommer vi til at mærke, siger han. Professor: - Det er for tidligt Men Jørgen Eskild Petersen, adjungeret professor ved Institut for Klinisk Medicin, Aarhus Universitet, advarer mod at udvide åbningstiden allerede nu. -	Det er en rigtig dårlig idé. Vi har et stærkt stigende smittetal, og vi har ikke helt styr på udbruddet i øjeblikket, siger han. Bestyreren på Heidi’s Bier Bar er helt tryg ved situationen, og gør opmærksom på, der fortsat er meget fokus på smittespredning i festgaden. -	Vi kræver fortsat coronapas inden servering, og vi har fjernet vores danseområder, lyder det fra Danni Skriver. Og de unge er med på at passe på, for at sikre der ikke bliver indført restriktioner igen, lyder det fra Aleksay Larsen. - For hver en time i byen tæller. Ligesom i gamle dage, hvor man bare kunne fest løs til den lyse morgen, siger  han. Se tv-indslag om den udvidede åbningstid i toppen af denne artikel.

Referat:
Unge og restauratører glæder sig over, at værtshuse nu må holde åbent til klokken to